Попов Борис Николаевич

Попов Борис Николаевич (Барылҕан) — философия билимнэрин доктора, профессор (1992), Россия социальнай билимнэрин академиятын академига (1994), билим уонна искусство Петровскай Академияларын академига, омуктар ыккардыларынааҕы педагогическай Академия академига, Үрдүкү оскуола омуктар ыккардыларынааҕы Академияларын чилиэн-корреспондена,  Саха Республикатын билимин үтүөлээх үлэһитэ (1994), РФ суруйааччыларын Түмсүүлэрин уонна суруналыыстарын Түмсүүлэрин чилиэнэ, Саха Республикатын билимҥэ уонна техникаҕа государственнай бириэмийэтин лауреата.

 Олоҕун олуктара 
 1938 сыллаахха бэс ыйын 30 күнүгэр Саха АССР Чурапчы улууһун Чурапчы сэлиэнньэтигэр төрөөбүт.
 1959 с. — Дьокуускайдааҕы педагогика училищетын бүтэрбит.
 1959—1961 сс. — Нам улууһугар учууталлаабыт.
 1965 с. — Саха государственнай университетын бүтэрбит.
 1965—1968 сс. — Саха государственнай университетыгар үлэлээбитэ: ассистент, старшай преподаватель, философия кафедратын доценын эбээһинэһин толорооччу.
 1968—1971 сс. — Урал государственнай университетын философияҕа факультетын аспирана.
 1971 с. — философия билимин кандидатыгар «Соотношение и взаимосвязь категорий смысла жизни и счастья» тиэмэҕэ диссертациятын ситиһиилээхтик көмүскээбитэ.
 1972—1974 сс. — тыл, литература уонна история Институтугар социологияҕа чинчийиилэргэ бөлөх салайааччыта.
 1974—1976 сс. — ССРС билимнэрин Академиятын Сибиирдээҕи салаатын Дьокуускайдааҕы филиалыгар Президиум главнай учуонай секретара.
 1976—1990 сс. — тыл, литература уонна история Институтугар социальнай чинчийиилэргэ салаа старшай научнай үлэһитэ.
 1983 с. — «доцент» учуонай аата иҥэриллэр.
 1989 с. — философия докторыгар «Общее и особенное в семейно-брачных отношениях у народов, не прошедших капиталистический путь развития (на примере народов Северо-Востока СССР)» тиэмэҕэ диссертациятын ситиһиилээхтик көмүскээбитэ.
 1990—1991 сс. —  тыл, литература уонна история Институтугар ведущай научнай үлэһит, социология уонна быраап салаатын сэбиэдиссэйэ.
 1991—1993 сс. — аҕыйах ахсааннаах хотугу омуктар кыһалҕаларын үөрэтэр Институт социальнай кыһалҕалары үөрэтэр салаатын сэбиэдиссэйэ.
 1993—1996 сс. — Саха государственнай университетыгар философия кафедратын профессора, культура уонна искусство кафедратын профессора.
 1996 сылтан — Саха государственнай университетыгар культурология кафедратын сэбиэдиссэйэ.
Б. Н. Попов — философия, социология, этика, эстетика, культурология уонна духовнай культура уобаластарын үөрэтэр биллиилээх чинчийээччи, 34 монография, үөрэх кинигэлэрин, 300-н тахса ыстатыйалар ааптардара.

Күн сириттэн 2011 сыллаахха олунньу ый 27-с күнүгэр барбыта.

 Сүрүн үлэлэрэ 
 «Взаимосвязь категорий счастья и смысла жизни» (М., 1986).
 «Семейная культура народов Северо-Востока России: традиции и инновации» (Новосибирск, 1993).
 «Нравственная и психическая жизнь человека». (Якутск, 1996).
 «Философия воспитания» (М., 2000).
 «Первый ректор. Жизнь, судьба, личность и творчество А. Е. Мординова» (Якутск, 2001).

 Сигэлэр   
 Биобиблиографический справочник 

Категория:Дьон алпаабытынан
Категория:1938 сыллаахха төрөөбүттэр
Категория:Бэс ыйын 30 күнүгэр төрөөбүттэр
Категория:Чурапчыга төрөөбүттэр
Категория:Чинчийээччилэр
Категория:Саха учуонайдара
Категория:СГУ бүтэрбиттэр